|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie Národného parku (NP) Muránska planina, jeho zón a ochranného pásma bude mať dlhodobý pozitívny vplyv na prírodné hodnoty, ktoré sú predmetom ochrany.  Predmetom ochrany je predovšetkým 12 prioritných biotopov európskeho významu: Kr 6 Xerotermné kroviny (\* 40A0), Kr 10 Kosodrevina (\* 4070), Ls 1.3 Jaseňovo-jelšové podhorské lužné lesy (\* 91E0), Ls 1.4 Horské jelšové lužné lesy (\* 91E0), Ls 3.1 Teplomilné submediteránne dubové lesy (\* 91H0), Ls 4 Lipovo-javorové sutinové lesy (\* 9180), Pr 3 Penovcové prameniská (\* 7220), Pi 5 Pionierske porasty zväzu *Alysso-Sedion albi* na plytkých karbonátových a bázických substrátoch (\* 6110), Ra 1 Aktívne vrchoviská (\* 7110), Sk 6 Nespevnené karbonátové skalné sutiny v montánnom až kolínnom stupni (\* 8160), Tr 1.1 Suchomilné travinno-bylinné a krovinové porasty na vápnitom substráte s významným výskytom druhov čeľade Orchidaceae (\* 6210), Tr 8 Kvetnaté vysokohorské a horské psicové porasty na silikátovom substráte (\* 6230), 21 biotopov európskeho významu: Al 3 Alpínske a subalpínske vápnomilné travinno-bylinné porasty (6170), Br 6 Brehové porasty deväťsilov (6430), Kr 2 Porasty borievky obyčajnej (5130), Lk 1 Nížinné a podhorské kosné lúky (6510), Lk 2 Horské kosné lúky (6520), Lk 5 Vysokobylinné spoločenstvá na vlhkých lúkach (6430), Ls 5.1 Bukové a jedľovo-bukové kvetnaté lesy (9130), Ls 5.2 Kyslomilné bukové lesy (9110), Ls 5.3 Javorovo-bukové horské lesy (9140), Ls 5.4 Vápnomilné bukové lesy (9150), Ls 6.2 Reliktné vápnomilné borovicové a smrekovcové lesy (91Q0), Ls 9.1 Smrekové lesy čučoriedkové (9410), Ls 9.2 Smrekové lesy vysokobylinné (9410), Ra 3 Prechodné rašeliniská a trasoviská (7140), Ra 6 Slatiny s vysokým obsahom báz (7230), Sk 1 Karbonátové skalné steny a svahy so štrbinovou vegetáciou (8210), Sk 2 Silikátové skalné steny a svahy so štrbinovou vegetáciou (8220), Sk 8 Nesprístupnené jaskynné útvary (8310), Tr 1 Suchomilné travinno-bylinné a krovinové porasty na vápnitom substráte (6210), Tr 5 Suché a dealpínske travinno-bylinné porasty (6190), Vo 2 Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu Magnopotamion alebo Hydrocharion (3150) a 6 biotopov národného významu: Lk 3 Mezofilné pasienky a spásané lúky, Lk 6 Podmáčané lúky horských a podhorských oblastí, Lk 10 Vegetácia vysokých ostríc, Ls 8.0 Jedľové a jedľovo-smrekové lesy, Pr 1 Prameniská horského a subalpínskeho stupňa na nevápencových horninách, Pr 2 Prameniská nížin a pahorkatín na nevápencových horninách.  Predmetom ochrany sú tiež biotopy 8 druhov rastlín európskeho významu: kosákovec lesklý (*Hamatocaulis vernicosus*), kyjanôčka zelená (*Buxbaumia viridis*), zvonovec ľaliolistý (*Adenophora lilifolia*), zvonček hrubokoreňový (*Campanula serrata*), črievičník papučkový (*Cypripedium calceolus*), \*lykovec muránsky (*Daphne arbuscula*), \*poniklec prostredný (*Pulsatilla subslavica*), \*poniklec slovenský (*Pulsatilla slavica*), biotopy 51 druhov rastlín národného význam: práchnovček lekársky (*Fomitopsis officinalis*), práchnovček ružový (*Fomitopsis rosea*), lievikovec kyjakovitý (*Gomphus clavatus*), misôčka tmavá (*Pseudoplectania melaena*), alektória rozkonárená (*Alectoria sarmentosa*), artónia (*Arthonia leucopellaea*), koléma černejúca (*Collema nigrescens*), napúchavec Hildenbrandov (*Leptogium hildenbrandii*), napúchavec plstnatý (*Leptogium saturninum*), jamkatec pľúcny (*Lobaria pulmonaria*), nefróma práškovitá (*Nephroma parile*), nefróma zavinutá (*Nephroma resupinatum*), bochník bezústy (*Nyholmiella gymnostoma*), klasovec sivastý pravý (*Asyneuma canescens*), prilbovka biela (*Cephalanthera damasonium*), prilbovka dlholistá (*Cephalanthera longifolia*), prilbovka červená (*Cephalanthera rubra*), rosička okruholistá (*Drosera rotundifolia*), kruštík komorický (*Epipactis komoricensis*), kruštík drobnolistý (*Epipactis microphylla*), kruštík prehliadaný (*Epipactis neglecta*), kruštík močiarny (*Epipactis palustris*), kruštík modrofialový (*Epipactis purpurata*), kruštík úzkopyskový (*Epipactis leptochila*), sklenobyľ bezlistá (*Epipogium aphyllum*), praslička pestrá (*Equisetum variegatum*), mečík strechovitý (*Gladiolus imbricatus*), smrečinec plazivý (*Goodyera repens*), päťprstnica obyčajná (*Gymnadenia connopsea*), päťprstnica hustokvetá (*Gymnadenia densiflora*), päťprstnica voňavá (*Gymnadenia odoratissima*), kandík psí zub (*Erythronium dens-canis*), ľalia cibuľkonosná pravá (*Lilium bulbiferum)*, trčníček jednolistý (*Malaxis monophyllos*), perovník pštrosí (*Matteuccia struthiopteris)*, vstavač počerný letný (*Neottia ustulata subsp. aestivalis*), bradáčik srdcovitolistý (*Neottia cordata*), hmyzovník muchovitý (*Ophrys insectifera*), vstavač mužský poznačený (*Orchis mascula subsp. speciosa*), vstavač vojenský (*Orchis militaris*), vstavač purpurový (*Orchis purpurea*), všivec močiarny pravý (*Pedicularis palustris* subsp. *palustris*), tučnica obyčajná (P*inguicula vulgaris*), prvosienka holá (*Primula auricula),* prvosienka pomúčená pravá *(Primula farinosa* subsp*. farinosa*), bieloprst belavý (*Pseudorchis albida*), rozchodník ročný (*Sedum annuum*), silenka donetzká (*Silene donetzica*), tis obyčajný (*Taxus baccata*), kľukva močiarna (*Vaccinium oxycoccus*), valdštajnka trojpočetná Magicova (*Waldsteinia ternata* subsp. *magicii*), biotopy 27 druhov živočíchov európskeho významu: jasoň červenooký (*Parnassius apollo),* ohniváčik veľký (*Lycaena dispar*), \*spriadač kostihojový (*Euplagia quadripunctaria*), bystruška potočná (*Carabus variolosus*), \*fuzáč alpský (*Rosalia alpina*), \*fuzáč karpatský (*Pseudogaurotina excellens*), kováčik fialový (*Limoniscus violaceus*), plocháč červený (*Cucujus cinnaberinus*), pásikavec (*Cordulegaster heros*), kunka žltobruchá (*Bombina variegata*), mlok karpatský (*Triturus montandoni*), hraboš tatranský (*Microtus tatricus*), syseľ pasienkový (*Spermophillus citellus*), netopier brvitý (*Myotis emarginatus*), netopier čierny (*Barbastella barbastellus*), netopier obyčajný (*Myotis myotis*), netopier ostrouchý (*Myotis blythi*), netopier pobrežný (*Myotis dasycneme*), netopier sťahovavý (*Miniopterus schreibersii*), netopier veľkouchý (*Myotis bechsteini*), raniak obrovský (*Nyctalus lasiopterus*), podkovár južný (*Rhinolophus euryale*), podkovár malý (*Rhinolophus hipposideros*), podkovár veľký (*Rhinolophus ferrumequinum*), \*medveď hnedý (*Ursus arctos*), rys ostrovid (*Lynx lynx*), \*vlk dravý (*Canis lupus*), vydra riečna (*Lutra lutra*), biotopy 9 druhov živočíchov národného významu: modráčik horcový (*Maculinea alcon*), májka (*Meloe brevicollis*), fuzáč žltočierny (*Pachyta lamed lamed*), fuzáč borievkový (*Semanotus russicus*), koník pestrý (*Arcyptera fusca*), mlok bodkovaný (*Triturus vulgaris*), mlok horský (*Triturus alpestris*), salamandra škvrnitá (*Salamandra salamandra*) a piskor horský (*Sorex alpinus*) a 19 druhov vtákov: bocian čierny (*Ciconia nigra*),ďateľ bielochrbtý (*Dendrocopos leucotos*),tesár čierny (*Dryocopus martius*), ďubník trojprstý (*Picoides tridactylus*),jariabok hôrny (*Tetrastes bonasia*),kuvičok vrabčí (*Glaucidium passerinum*),kuvik kapcavý (*Aegolius funereus*),lelek lesný (*Caprimulgus europaeus*),muchárik bielokrký(*Ficedula albicollis*), muchárik malý (*Ficedula parva*),orol skalný (*Aquila chrysaetos*),sokol sťahovavý(*Falco peregrinus*),sova dlhochvostá (*Strix uralensis*), hlucháň hôrny(*Tetrao urogallus*),tetrov hôľniak (*Lyrurus (Tetrao) tetrix*),včelár lesný(*Pernis apivorus*),výr skalný (*Bubo bubo*), žlna sivá (*Picus canus*), žltochvost hôrny (*Phoenicurus phoenicurus*), ako aj abiotické javy.  Vyhlásením NP budú pozitívne ovplyvnené aj ďalšie zložky životného prostredia, napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | NP a jeho ochranné pásmo, resp. okolie | | *celkové hodnotenie environmentálnej významnosti vplyvu* | veľmi významný, priaznivý |   Vyhlásenie NP Muránska planina a jeho zonácia významne prispeje k ochrane prirodzených procesov na značnej časti územia, umožní prirodzený vývoj lesných spoločenstiev a zachovanie, resp. obnovenie priaznivého stavu vyššie uvedených biotopov európskeho i národného významu a priaznivého stavu druhov živočíchov európskeho i národného významu, ktoré tvoria predmet ochrany tohto národného parku. Výsledným prínosom zonácie bude zachovanie alebo zlepšenie stavu aj ďalších biotopov a druhov živých organizmov v danom území a jeho okolí a zachovanie biologickej diverzity, vrátane cenných lúk a pasienkov.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | NP a jeho ochranné pásmo | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany NP Muránska planina, čo v konečnom dôsledku pozitívne ovplyvní všetky zložky okolitého ekosystému vrátane vôd.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | NP a jeho ochranné pásmo | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšením a udržaním priaznivého stavu predmetov ochrany NP Muránska planina, čo pozitívne ovplyvní všetky zložky okolitého ekosystému vrátane pôdy.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | NP a jeho ochranné pásmo | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany NP Muránska planina, ktoré pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| NP Muránska planina sa po prehodnotení v navrhovanej úprave hraníc prekrýva s 20 existujúcimi územiami národnej sústavy chránených území (podľa § 17 ods. 1 zákona č. 543/2002 Z. z. o ochrane prírody a krajiny v znení neskorších predpisov) a to 11 národnými prírodnými rezerváciami, 7 prírodnými rezerváciami, 1 chráneným areálom a 1 národnou prírodnou pamiatkou. Celková výmera týchto maloplošných chránených území predstavuje 2 974,07 ha (vrátane výmery vyhlásených ochranných pásiem jednotlivých maloplošných chránených území).  Zaberá takmer celú výmeru územia európskeho významu SKUEV0225 Muránska planina a časť výmery územia európskeho významu SKUEV0282 Tisovský kras, prekrýva sa tiež s Chráneným vtáčím územím SKCHVU017 Muránska planina – Stolica.  Podiel území s 5. stupňom ochrany (podľa návrhu zonácie) dosahuje 7 634,73 ha (41,24 %), so 4. stupňom 4 897,41 ha (26,45 %), s 3. stupňom ochrany 5979,11 ha (32,29 %) a 2. stupňom ochrany 3,23 ha (0,02%) z celkovej výmery národného parku.  Ochranné pásmo NP Muránska planina sa po prehodnotení v navrhovanej úprave hraníc prekrýva s 1 prírodnou rezerváciou Zdychavské skalky, ktorej rozloha je 2,54 ha a 2 územiami európskeho významu – SKUEV0728 Podpoľana a SKUEV0204 Homoľa. V SKUEV0728 Podpoľana platí 4. stupeň ochrany a v SKUEV0204 Homoľa bude pri opätovnom vyhlásení tejto PR, pre dosiahnutie cieľov ochrany navrhnuté zvýšenie stupňa ochrany, na 4. stupeň ochrany. Podiel území v ochrannom pásme NP Muránska planina so 4. stupňom ochrany je 0,2 %, zvyšných 99,8 % je v 2. stupni ochrany.  Po schválení zonácie NP Muránska planina budú maloplošné chránené územia v národnom parku zrušené, s výnimkou jaskýň. V ochrannom pásme sa budú nachádzať dve prírodné rezervácie - PR Zdychavské skalky a novonavrhnutá PR Homoľa, v ktorých bude platiť 4. stupeň ochrany.   |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | NP | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| NP Muránska planina sa prekrýva s vyššie uvedenými územiami európskej sústavy chránených území Natura 2000 a spolu s ďalšími územiami Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |